cyanic-selkie/wikianc huggingface dataset:
Matemaattinen empirismi
Matemaattisen empirismin muotoja
Putnam torjui vahvasti platonisen realismin, koska se johti matemaattiseen ontologiaan, joka ei ollut tarpeellinen käytännöllisen matematiikan harjoittamisen kannalta. Hän kannatti sen sijaan ”aitoa realismia”, joka hylkäsi totuuden ajatukseen liittyvän mystiikan ja hyväksyi suuren osan kvasiempirismistä matematiikassa. Putnam oli osallisena termin ”aito realismi” kehittämisessä.
Kritiikki
Matemaattinen empirismi on kohdannut kritiikkiä suurin piirtein samassa muodossa kuin jo Mill kohtasi aikoinaan. Jos matematiikka on yhtä empiiristä kuin muutkin tieteet, siitä seuraa, että sen totuudet ovat myös yhtä erehtyväisiä ja kontingentteja kuin muiden tieteiden totuudet. Millin tapauksessa empiirinen oikeutus on suoraa, kun taas Quinen tapauksessa se on epäsuoraa ja seurausta tieteellisten teorioidemme kokonaisuuden yhtenäisyydestä ja johdonmukaisuudesta eli konsilienssista. Quinen mukaan matematiikka vaikuttaa täydellisen varmalta siksi, että se on uskomustemme verkostossa äärimmäisen keskeisessä roolissa, ja siksi, että olisi äärimmäisen vaikeaa (vaikkakaan ei mahdotonta) välttää tämä.
Sallan sota- ja jälleenrakennusajan museo
Sallan sota- ja jälleenrakennusajan museo esittelee Sallan, vuoteen 1936 Kuolajärven kunnan historiaa 1900-luvun alusta 1960-luvulle saakka.
Museon pysyvän näyttelyn ensimmäisessä osassa kerrotaan 20. vuosisadan alun elämästä ja elinkeinoista silloisella Kuolajärvellä, kuten Suomen itsenäistymistä edeltävistä vuosista ja sen jälkeisistä tapahtumista, Muurmannin legioonasta, läskikapinasta jne.
Näyttelyn toinen osa kertoo toisesta maailmansodasta Sallassa. Talvisodan alkaminen 1939 muutti elämän Sallassa ratkaisevasti. Siihenastisen itäosan seudut jouduttiin jättämään lopullisesti Moskovan rauhan myötä 1940. Paluuta ei ollut jatkosodankaan aikana 1941-1944, koska natsi-Saksan armeijan ja niiden kanssasotijoina olleiden suomalaisten joukkojen taistelurintamat Neuvostoliiton puna-armeijaa vastaan olivat lähellä. Talvi-, jatko- ja Lapin sota muodostuivat raskaiksi taisteluineen ja evakkomatkoineen.
Kolmas osa esittelee sodanjälkeistä jälleenrakennuksen aikaa, jonka myötä Sallasta tuli mm. Suomen suurimpia maidontuottajakuntia 1960-luvulla.
Vehkuri (Parkano)
Vehkuri eli Vehkari on Pirkanmaalla Parkanossa Koskenkylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Vehkuri on osa Samminluoman valuma-aluetta.
Maantietoa
Lammen pituus on 250 metriä, leveys 250 metriä ja pinta-ala 4,5 hehtaaria. Se sijaitsee Pajanevan etelälaidalla noin 600 metriä Häädetjärvestä etelään. Lampeen on yhdistetty nevan latoja seuraavat oja ja lammen laskujoen luusua sijaitsee sen itäpäässä. Laskuoja yhtyy parinsadan metrin jälkeen Samminluomaan, joka on Häädetjärven laskuoja. Rantaviivan pituus on 850 metriä. Lamen rantavyöhyke on avosuota ja ympäristö suota, mutta itäpuolella on metsämaata ja pieni peltotilkku. Eteläpuolella sijaitsevat Sikokalliot. Lammen rannoilla ei sijaitse rakennuksia.
Luonnonsuojelu
Pohjoisempana ollut 500 hehtaarin Häädetkeitaan luonnonpuisto saa laajennuksen, jossa siihen liitetään 1 500 hehtaaria suoalueita eteläpuolelta. Alueen mukana myös Vehkuri tulee kuulumaan osittain tähän laajennettuun Natura 2000-alueeseen (FI0336004).
Nimi
Lammen nimi oli 1800-luvun pitäjänkartassa nimeltään "Vehkurilampi", vuoden 1959 painetussa peruskartassa "Vehkalampi", mutta nimi oli muutettu vuoden 1984 karttaan muotoon "Vehkuri".
HMS Oudenarde
HMS Oudenarde (viirinumero ?) oli Britannian kuninkaallisen laivaston Battle-luokan hävittäjä, jonka tilaus peruutettiin toisen maailmansodan päätyttyä.
Valmistus
Alus tilattiin 24. maaliskuuta 1943 Swan Hunterilta Tyne and Wearista, missä köli laskettiin 12. lokakuuta 1944. Alus laskettiin vesille 11. syyskuuta 1945, mutta tilaus peruutettiin 15. lokakuuta.
Acheroraptor
Acheroraptor on sukupuuttoon kuollut teropodisuku, joka eli noin 66 miljoonaa vuotta sitten liitukauden lopulla. Acheroraptorin fossiileita on löydetty Hell Creekin muodostelmasta Montanasta, Yhdysvalloista.
Löytäminen ja nimeäminen
Acheroraptor tarkoittaa ”Acheronin ryöstäjää”. Nimi on johdettu Akheronista, joka on manalassa virtaava joki Antiikin Kreikan mytologiassa, ja se viittaa fossiilien löytöpaikkaan. Lajinimi temertyorum tulee James- ja Louise Temertyn sukunimestä, heidän erinomaisesta palvelustaan Royal Ontario Museumille. Acheroraptorista on löydetty vain ylä- ja alaleukaa. Ne on löydetty Yhdysvaltojen osavaltiossa Montanassa sijaitsevasta kuuluisasta Hell Creekin muodostelmasta.
Koko ja ulkonäkö
Acheroraptorin pituus oli noin kolme metriä ja paino noin 40 kilogrammaa. Acheroraptor oli suhteellisen suurikokoinen lihaa syönyt, kahdella jalalla liikkunut dromaeosauri. Sillä oli pitkäkuonoinen kallo, tikarin kaltaiset uurteiset hampaat ja se oli todennäköisesti höyhenpeitteinen.
Acheroraptor oli läheistä sukua Velociraptorille. Acheroraptor on myös viimeisenä elänyt, eli geologisesti nuorin tunnettu dromaeosauri.
Triano
Triano on Seinäjoen teknologia- ja innovaatiokylä.
Kylän fyysisinä ytiminä palvelee kolme rakennuskokonaisuutta: Foodwest-talo kaupungin pohjoispäässä, terveysteknologiakeskus Mediwest keskussairaalan naapurissa sekä kampusalueen vastarannalle kaupungin keskustan tuntumaan valmistunut teknologia- ja innovaatiokeskus Frami yrityspuistoineen.
Kurottaja
Kurottaja on kappaleiden siirtoon tarkoitettu työkone. Sillä voidaan tehdä samoja töitä kuin trukilla tai etukuormaimella, mutta sen ulottuma on suurempi. Kurottajassa on yleensä voimakas dieselmoottori ja pitkä teleskooppinen varsi, jonka päähän saa kiinnitettyä esimerkiksi trukkipiikit, kauhan tai henkilönostokorin.
Pesäpallon naisten Mestaruussarjan kausi 1974
Pesäpallon naisten Mestaruussarjassa kaudella 1974 pelattiin kahdeksan joukkueen kaksinkertainen sarja, jonka perusteella määräytyivät suoraan lopulliset sijoitukset. Mestaruuden vei Puna-Mustat.
Luettelo GP3-talleista
Tämä on luettelo vähintään yhteen GP3-sarjan kilpailuun osallistuneista talleista.
Rhett Warrener
Rhett Adam Warrener (s. 27. tammikuuta 1976 Shaunavon, Saskatchewan, Kanada) on kanadalainen entinen ammattilaisjääkiekkoilija. Hän pelasi puolustajana.
Ennen ammattilaisuraa
Warrener edusti ammattilaisuraansa edeltävinä vuosina Saskatoon Blazersiä juniorisarja SMHL:ssä ja Saskatoon Bladesiä juniorisarja WHL:ssä. Hän sai NHL-varauksen, kun Florida Panthers varasi hänet numerolla 27 NHL:n varaustilaisuuden 1994 toisella kierroksella.
Ammattilaisura
Warrener aloitti ammattilaisuransa vuonna 1995. Hän pelasi vielä osan kaudesta AHL:n Carolina Monarchsissa, mutta pelasi kaudesta  alkaen vakituisesti NHL:ssä. Hän edusti hänet varannutta Florida Panthersia kauteen asti, jolloin hän siirtyi kesken kauden, maaliskuussa 1999, pelaajakaupan kautta Buffalo Sabresiin. Sabres sai kaupassa hänen lisäkseen Panthersin viidennen kierroksen varausvuoron NHL:n varaustilaisuudessa 1999 (Sabres käytti vuoron maalivahti Ryan Milleriin), kun Panthersiin siirtyi puolustaja Mike Wilson. Sabresissä hän pelasi kauteen asti, jonka päätyttyä hän siirtyi heinäkuussa 2003 Calgary Flamesiin pelaajakaupassa, jossa Flames sai hänen lisäkseen hyökkääjä Steven Reinprechtin, ja jossa Sabresiin siirtyivät hyökkääjät Chris Drury ja Steve Bégin. Flamesissä hän pelasi kauteen asti. Työsulun peruuttamalla kaudella 2004–2005 hän ei pelannut missään ammattilaisjoukkueessa.
Warrener pelasi NHL-uransa aikana kolmesti Stanley Cupin loppuotteluissa. Vuonna 1996, tulokaskaudellaan, hän edusti Florida Panthersia Colorado Avalanchea vastaan pelatussa loppuottelusarjassa, vuonna 1999 Buffalo Sabresiä Dallas Starsia vastaan pelatussa loppuottelusarjassa ja vuonna 2004 Calgary Flamesiä Tampa Bay Lightningia vastaan pelatussa loppuottelusarjassa. Kaikilla kertoilla hänen edustamansa joukkue kuitenkin hävisi mestaruuden.
Warrener oli rooliltaan puolustava puolustaja, joka taisi myös kovaotteisen pelin. Hän teki 12 kautta käsittäneellä NHL-urallaan 106 tehopistettä, 24 maalia ja 82 syöttöpistettä, pelaamissaan 714 runkosarjaottelussa sekä kahdeksan tehopistettä, yhden maalin ja seitsemän syöttöpistettä, pelaamissaan 101 pudotuspeliottelussa. Jäähyminuutteja hänelle kertyi runkosarjassa 899 ja pudotuspeleissä 68. Warrener ilmoitti pelaajauransa päättymisestä vuonna 2009. Hän ei pystynyt pelaamaan yhtään NHL-ottelua kaudella olkapäävamman vuoksi, ja oli sivussa suurimman osan kaudesta 2007–2008 jalkavammojen vuoksi.
Maajoukkue
Warrener ei edustanut urallaan Kanadan jääkiekkomaajoukkuetta aikuisten kansainvälisissä arvoturnauksissa, mutta oli mukana nuorisomaajoukkueissa. Hän osallistui vuonna 1993 alle 18-vuotiaiden Pacific Cup -turnaukseen, jossa hän oli voittamassa pronssia, ja vuonna 1996 alle 20-vuotiaiden maailmanmestaruuskilpailuihin, joissa hän oli voittamassa nuorten maailmanmestaruutta.
Pesäpallon naisten Mestaruussarjan kausi 1974
Naisten Mestaruussarja
Uusinta 6. sijasta: Lännen Pallo – Ulvilan Pesä-Veikot 6-9. Sarjasta ei pudonnut ketään. Kaudella 1975 pelattiin 12 joukkueen sarja kahdessa lohkossa.
Puna-Mustat: Barbro Österman, Kirsi Vähämäki, Leena Loimaranta, Leena Sandström, Maija Pantsu, Marja Kanerva, Marja Lehmusto, Monica Schoultz, Pia Viertonen, Tuula Uuttu, Virve Moisio, Marja Solakivi, Olavi Nurmi pj.
Abbiategrasso
Abbiategrasso on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 22 kilometriä länsilounaaseen. Abbiategrassossa on yksi Viscontin suvun keskiaikaisista linnoista (Castello Visconteo). Abbiategrasson elinkeinorakenne on monipuolinen sekä alkutuotannon, teollisuuden että palvelujen osalta.
Maantiede ja ilmasto
Abbiategrasso sijaitsee Lombardian länsiosassa ja Milanon metropolikaupungin lounaisosassa. Se rajoittuu lännessä Piemonteen. Sveitsistä alkunsa saava Ticinojoki virtaa Abbiategrasson läntisimmän osan kautta kohti etelää. Noin 25 kilometriä Abbiategrassosta länteen on Piemonten puolella sijaitseva Novaran kaupunki. Abbiategrasson talvet ovat viileitä ja kesät melko kuumia, sateet painottuvat kevääseen ja syksyyn. Vuotuinen keskilämpötila on 12,9 °C.
Historia
pienoiskuva|200px|vasen|Palazzo Cittadini Stampa iltavalaistuksessa Abbiategrasson panivat alkuun keltit 500-luvulla eaa. Alueelle saapui kelttiheimoihin kuuluneita gallialaisia Alppien pohjoispuolelta 300-luvulla eaa. Paikkakunnan kehitys alkoi kuitenkin vasta roomalaisten aikakaudella, jolloin Ticinon vartta kulki merkittävä kauppareitti. Rooman valtakunnan luhistuttua alueelle saapui langobardeja, joiden mukaan Lombardia on saanut nimensä. Abbiategrasson itäpuolella kasvoi ja kehittyi Milano, jonka valtapiiriin paikkakunta ajautui. Siitä tuli Milanon etuvartio, jonka Rooman keisari Fredrik I Barbarossa tuhosi 1162.
Abbiategrasso alkoi laajeta etelään, kun Santa Maria Vecchian tienoille rakennettiin vaatimaton linna. Viscontit rakennuttivat Abbiategrassoon oman linnansa 1300-luvulla. Abbiategrasso ajautui muun Milanon herttuakunnan tavoin espanjalaisten valtaan 1530-luvulla. Abbiategrasson teollinen kehitys alkoi Italian yhdistymisen aikoihin 1800-luvun puolen välin paikkeilla. Paikkakunnan väkiluku kasvoi huomattavasti 1900-luvun puolen välin jälkeen, mutta ei kuitenkaan samaan tahtiin Milanoa lähempänä sijaitsevien teollisuuskaupunkien kanssa. Sen väkiluku ei myöskään notkahtanut 1900-luvun lopussa, vaan vakiintui 27 000 asukkaan paikkeille, kunnes alkoi kasvaa jälleen 2000-luvulla.
Abbiategrasson huomattavia kirkkoja on Basilica di Santa Maria Nuova, jota alettiin rakentaa 1365. Abbiategrasson symbolina pidetään 1300-luvulla rakennettua linnaketta Castello Visconteo, joka korvasi Fredrik I Barbarossan tuhoaman linnan. Castello Visconteo rappeutui 1500-luvulla espanjalaisvallan aikana ja sen neljästä tornista jäi pystyyn vain yksi. 2000-luvulla linna on ollut julkisessa käytössä.
Historiallisesti niin ikään merkittävän Palazzo Cittadini Stampan tarkkaa rakennusajankohtaa ei tiedetä, mutta sen arvellaan saaneen alkunsa 1400-luvun taitteessa. Kolmikerroksisen talon arkkitehtoninen ilme on muuttunut vuosisatojen aikana, ja 1900-luvulla se rappeutui pahoin. Talon peruskorjaus valmistui 2014.
Talous ja liikenne
Abbiategrasso on profiloitunut Milanon lounaisen esikaupunkivyöhykkeen maatalous- ja teollisuuskeskuksena. Suurin osa paikkakunnan pinta-alasta on maatalouskäytössä. Abbiategrasson rautatieasema, Stazione di Abbiategrasso, sijaitsee 44-kilometrisen rataosuuden Milano–Mortara puolessa välissä. Maantie SS494 yhdistää kaupungin moottoritiehen A50.
Kaupallinen radiotoiminta Suomessa
Kaupallinen radiotoiminta käynnistyi Suomessa keväällä 1985. Vuonna 2021 Suomessa toimii noin 60 kaupallista radiokanavaa.
Keskimäärin 3,4 miljoonaa suomalaista kuuntelee kaupallisia radiokanavia viikoittain (huhtikuu – kesäkuu 2021). Kaupallisten radiokanavien päivittäinen kuunteluaika on keskimäärin 71 minuuttia. Suurin osa kaupallisen radion kuuntelijoista on alle 45-vuotiaita.
Suomen kuunnelluimmat kaupalliset radiokanavat olivat vuonna 2018 Radio Nova, Radio Suomipop, Radio Rock, Iskelmä, Radio Aalto, Loop, Radio NRJ, Radio Nostalgia, Kiss, Radio City, HitMix, Järviradio ja Helmiradio.
Kaupallisen radion historia
Kaupallisen radion perustaminen Suomeen merkitsi murrosta suomalaisessa mediakentässä ja populaarikulttuurissa. Se toi suomalaisten saataville pop- ja rock-musiikin, jota oli sitä ennen soitettu radiossa vain pari tuntia viikossa. Myös kotimaisten artistien ja bändien määrä kasvoi.
Kaupallisen radion myötä radioasemien lukumäärä Suomessa moninkertaistui ja radion parissa vietetty aika kaksinkertaistui. Etenkin nuoret löysivät radion. Kaupallisen radion perustamisen myötä Yleisradio teki kanavauudistuksen vuonna 1990, jolloin syntyivät Yle Radio Suomi ja nuorille suunnattu Radiomafia (nykyinen YleX).
Kaupallinen radio järjesti ensimmäisenä Suomessa laajoja ilmaiskonsertteja. Vuonna 1993 Radio Ykkönen toi Beach Boysin Kaivopuistoon ja Radio City Leningrad Cowboysin ja Puna-armeijan kuoron Senaatintorille.
Kaupallinen radio on ollut ponnahduslauta monelle suomalaiselle viihde- ja media-alan ammattilaiselle. Kaupallisessa radiossa ovat vaikuttaneet muun muassa Pauli Aalto-Setälä, Tuomas Enbuske, Maria Guzenina, Henkka Hyppönen, Lauri Karhuvaara, Sakari Kuosmanen, Baba Lybeck, Antero Mertaranta, Jari Sarasvuo, Ruben Stiller, Teppo Turkki, Juha Tynkkynen ja Mato Valtonen.
Kaupallinen radio mainosmediana
Kaupallisten radioasemien toiminta rahoitetaan Suomessa mainosajan myynnillä. Vuonna 2009 radiomainontaa ostettiin 49,7 miljoonalla eurolla. Radiomainonnan osuus kaikesta mediamainonnasta oli 3,9 prosenttia. Radiomainonnasta 71 prosenttia oli valtakunnallista ja 29 prosenttia paikallista. Vuonna 2009 mainostajat ostivat mediatilaa ja -aikaa yhteensä 1 263,4 miljoonalla eurolla.
Kaupallisen radion luvanvaraisuus
Suomessa radioasemien toimilupia myöntää sekä taajuuskoordinointia valvoo Liikenne- ja viestintävirasto. Muiden kuin Yleisradion on haettava radiotoiminnan harjoittamiseen toimilupa valtioneuvostolta. Nykyinen kaupallisten radioiden kymmenvuotinen toimilupakausi käynnistyi 1.1.2020.
RadioMedia
RadioMedia on Suomen kaupallisten radioiden edunvalvonta- ja markkinointiliitto. Se vastaa kaupallisen radiotoimialan tutkimus- ja tietopalveluista, koulutuksesta, tiedotuksesta sekä markkinoinnista. Liittoon kuuluu 49 kaupallista radioasemaa ja yli 320 lähetystaajuutta. Liitto tilaa yhdessä Yleisradion ja Markkinointiviestinnän Toimistojen Liiton kanssa tutkimusta, jossa seurataan suomalaisten radiokanavien kuuntelijamääriä ja kuunteluun käytettyä aikaa. Tutkimus on nimeltään Kansallinen Radiotutkimus KRT ja sen toteuttaa kerran kuukaudessa Finnpanel. RadioMedia organisoi vuosittain ammattilaisten Kaiku-radiomainoskilpailun sekä alle 29-vuotiaiden alan opiskelijoiden ja suunnittelijoiden Raiku-radioideakilpailun. Se järjestää myös joka syksy RadioGaalan, jossa palkitaan kaupallisen radiotoimialan parhaimmisto.
RadioMedia on Viestinnän Keskusliiton ja Euroopan yksityisten radioliittojen edunvalvontajärjestö AER:n (Association of European Radios) jäsen. Sen toiminta rahoitetaan jäsenmaksuilla sekä yhteiskunnallisilla tietoiskukampanjoilla. RadioMedia on toiminut 1980-luvulla nimellä Suomen Paikallisradioliitto ja sen jälkeen nimellä Suomen Radioiden Liitto ja 1.6.2010 lähtien nimellä RadioMedia.
Hadrutin piiri
200px|thumb|right|Hadrutin piiri (oranssilla) Vuoristo-Karabahin kartalla. Hadrutin piiri on paikallishallintoalue virallisesti Azerbaidžaniin kuuluvassa, mutta de facto itsenäisessä Artsakhin tasavallassa.
Vuoristo-Karabahin autonomiseen alueeseen kuulunut piiri on perustettu vuonna 1930. Vuoteen 1939 saakka sen nimenä oli Dizakin piiri. Neuvostoaikana piirin pinta-ala oli 700 neliökilometriä. Armenialaisten osuus piirin väestöstä laski 95,7 prosentista vuonna 1939 84,4 prosenttiin vuonna 1979. Samaan aikaan azerien osuus nousi 2,7 prosentista 15,1 prosenttiin.
1990-luvulla Vuoristo-Karabahin sodan jälkeen armenialaiset liittivät Hadrutin piiriin myös varsinaisen Azerbaidžanin puolelta vallattuja alueita. Sen pinta-ala oli 1876,8 neliökilometriä ja se rajoittui pohjoisessa Vuoristo-Karabahin tasavallan Martunin, Askeranin ja Šušin piireihin, lännessä Qašataghin piiriin, etelässä Iraniin ja lännessä Azerbaidžaniin. Piirin keskus oli Hadrutin kaupunki, josta on 75 kilometriä tasavallan pääkaupunkiin Stepanakertiin. Vuonna 2005 piirissä oli 12 000 asukasta, joista 99,8 % oli armenialaisia.
Azerbaidžan valtasi Hadrutin ja piirin lähes koko alueen vuoden 2020 sodassa.
Hap Sharp
James "Hap" Sharp (1. tammikuuta 1928 − 7. toukokuuta 1993) oli yhdysvaltalainen F1-kuljettaja. Hän osallistui kuuteen F1-osakilpailuun kausilla 1961–1964. Hän oli parhaimmillaan seitsemäs Meksikon GP:ssä 1963.
Sharp suunnitteli yhdessä Jim Hallin kanssa Chaparral-urheiluautoja, joilla hän teki lukuisia ennätyksiä. Sharp teki itsemurhan vuonna 1993 henkilökohtaisten ongelmien vuoksi.
Tilastot ja saavutukset F1-sarjassa
(avain)
HOT-7
HOT-7 on 2C-ryhmään kuuluva psykedeelinen fenetyyliamiini. Sen kehitti oletettavasti ensimmäisenä Alexander Shulgin ja on maininnut aineesta kirjoittamassaan kirjassa PiHKAL.
HOT-7:lla on rakenteellisia samankaltaisuuksia 2C-T-7:n; ja muiden HOT-ryhmän kemikaalien kanssa, lähimmin HOT-2 ja HOT-17 -kemikaalien kanssa.
Aineen tyypillinen annostus on 15–25mg ja sen vaikutus kestää Shulginin mukaan 6–8 tuntia. Aine aiheuttaa visuaalisia hallusinaatioita silmien ollessa auki tai suljettuna. Se aiheuttaa myös "humalaa" muistuttavan olotilan.
Forssan museo
Forssan museo (vuoteen 2006 Lounais-Hämeen museo) on Forssan kaupungin ylläpitämä kotiseutumuseo Forssassa. Forssan kaupunki on vastannut museon toiminnasta vuoden 2010 alusta. Sitä ennen museon toiminnasta vastasi Lounais-Hämeen Kotiseutu- ja Museoyhdistys. Museo aloitti toimintansa Forssan yhteiskoulun tiloissa vuonna 1924 ja toimi sittemmin vuodesta 1929 toiseen maailmansotaan asti Viksbergin meijerin tiloissa. Sotavuodet museo oli suljettuna ja aloitti toimintansa uudelleen vuonna 1945 Uuden teatteritalon yläkerrassa. Vuodesta 1980 museo on toiminut Finlayson-Forssa-yhtiön entisessä pumpulimakasiinissa Forssan kehräämöalueella. Forssan museolle myönnettiin Vuoden museo -palkinto keväällä 2014.
Museon nykyinen perusnäyttely Kirjavan kankaan kaupunki kertoo elämästä tehdasyhdyskunnassa ja sitä ympäröivällä maaseudulla.
Vuosina 1997–2006 nimellä Forssan museo toimi Forssan tekstiiliteollisuuden perintöä esittelevä museo, joka vuoden 2006 jälkeen toimi nimellä Tekstiilimuseo Tyyki ja tuli Forssan kaupungin omistukseen yhdessä Ronttismäen tehtaalaismuseon kanssa vuonna 2010. Nykyään Tekstiilimuseo Tyyki on toistaiseksi suljettu.
Zegen – parittajakeisari
Zegen (女衒) on vuonna 1987 ensi-iltansa saanut Shōhei Imamuran ohjaama musta satiirielokuva. Elokuva esitettiin Cannesin elokuvajuhlilla 1987. Elokuva sijoittuu 1900-luvun alun imperialistiseen Japaniin.
The Heartburns / Frankie the Damage
The Heartburns / Frankie the Damage on saman nimisten punkyhtyeiden split-albumi, joka julkaistiin kesäkuussa 2005 levymerkillä Wanton Records. Albumi julkaistiin 7" vinyyliformaatissa, ja sitä painettiin 500 kappaletta.
Mikael Lickteig
Jääkiekkoura
Jääkiekkourallaan Lickteig pelasi ensin kaksi kautta NAHL-liigaa Alexandria Blizzardin riveissä vuosina 2006-2008. Sen jälkeen hän siirtyi opiskelemaan Michigan Tech-yliopistoon ja pelasi yliopiston jääkiekkojoukkueessa Michigan Tech Huskies neljä kautta NCAA-liigaa eli vuodet 2008-2013.
Karvanleikkuukone
Karvanleikkuukone on toimintaperiaatteeltaan hiustenleikkuukonetta vastaava eläinten karvan leikkuuseen käytetyy kone. Karvanleikkuukoneita on saatavilla ainakin lehmille, hevosille, lampaille ja koirille. Koirien tapauksessa koneesta voidaan käyttää myös nimitystä trimmauskone. Lampaiden tapauksessa karvanleikkukone korvaa aiemmin käytössä olleet käsikäyttöiset keritsimet.
Mikael Lickteig
Jääpalloura
Lopetettuaan jääkiekkouransa Lickteig pelasi jääpalloa Yhdysvaltain liigassa ja edusti ensin Twin City Ice Tigersia ja sen jälkeen Dinkytown Dukesia. Molemmat jääpalloseurat ovat Minneapoliksen alueen jääpalloseuroja.
Syksyllä 2015 Lickteig siirtyi Ruotsiin ja Allsvenskanin Surte BK:n riviehin. Koska peliaika jäi Surtessa minimaaliseksi, hän siirtyi vuoden 2016 alusta Norjaan Harmar IL:ään.
Mikael Lickteig valittiin ensimmäisen kerran Yhdysvaltain jääpallomaajoukkueeseen vuoden 2014 MM-kisoihin. Sen jälkeen hän on edustanut Yhdysvaltoja kaksissa seuraavissa kisoissa 2015 ja 2016.
Ammunta kesäolympialaisissa 2004 – naisten kaksoistrap
Naisten kaksoistrap käytiin Ateenan kesäolympialaisissa 18. elokuuta. Kullan nappasi Yhdysvaltain Kim Rhode tuloksella 146 (110+36).
Yhdessä & Erikseen
Yhdessä & Erikseen on Heikki Helan kuudes levy kokoelmalevy mukaan lukien. Heikki sanoo albumista seuraavaa: "Albumista tuli runsas kokonaisuus – nippu aika erilaisia kipaleita eri tyylien lomassa. Rock’n’rollista reggae-sävyihin, soulista latino-tunnelmiin”. Osa kappaleista on Heikki Helan käsialaa kuten Eino Leinon runoon "Laulu onnesta" tehty sävellys, mutta mukana on myös pari Esa Elorannan tekemää kappaletta "Kyyneleitä" ja "Lauluni sulle" sekä Yrjö Mattilan kanssa tehty yhteisbiisi "Yksin hiljaa".
Osa kappaleista julkaistiin kahtena eri EP-levynä (Yhdessä ja Erikseen) ja Saaren taa, Kuubalainen mies, Kyyneleitä sekä Maanantaikappale taas erillisinä singleinä. Lisäksi albumi sisältää pari aikaisemmin levytettyä kappaletta uudelleensovitettuina versioina: Karjalan kunnailla-sarjassa esitetyn kappaleen Tähtisilmä (nimellä Yli kynnysten) sekä alun perin Anna Hanskille tehdyn kappaleen Kaulaillen.
Parabiago
Parabiago on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 22 kilometriä luoteeseen. Parabiagossa on muun muassa jalkineteollisuutta: sen liikanimenä on La città della calzatura, Jalkinekaupunki. Parabiagon asukkaiden demonyymi on parabiaghesi.
Maantiede
Parabiago sijaitsee Lombardian länsiosassa ja Milanon metropolikaupungin luoteisosassa. Maisema on Pon laaksolle tavanomaista tasankoa. Italian virallisessa seismisessä luokituksessa Parabiago kuuluu vyöhykkeeseen 4 (zona 4) eli alhaisen maanjäristysriskin alueeseen.
Parabiagon frazionet ovat Ravello, San Lorenzo, Villapia ja Villastanza. Yli neljän tuhannen asukkaan Villastanza on niistä väekkäin.
Historia
pienoiskuva|200px|vasen|Ravellon kirkko rakennettiin postimodernin tyylin mukaan 1970-luvulla. Parabiagon alueella asuttiin jo kauan ennen Rooman valtakunnan aikaa. 900-luvulla se liitettiin Milanon arkkihiippakuntaan Otto I Suuren määräyksestä. Serkukset Luchino Visconti ja Lodrisio Visconti kävivät alueella taistelun 1339 (Battaglia di Parabiago), sen voitti ensin mainittu. 1500- ja 1600-luvun olivat Parabiagolle huonoa aikaa. Castellin suku hankki paikkakunnan omistuksiinsa vuonna 1658. Itävaltalaisten valtakausi 1700-luvulla oli jälleen Parabiagon kukoistusaikaa. Paikkakunta liitettiin rataverkkoon 1860. Se teollistui ripeästi, ja etenkin tekstiiliteollisuus oli vahvaa. Maatalous valjastettiin palvelemaan teollisuuden raaka-ainetarpeita. Parabiagon väkiluku on kasvanut varsin tasaisesti Italian yhdistymisen ajasta 2020-luvun alkuun.
Parabiagon kirkkoja on muun muassa barokkityylinen Sant'Ambrogio della Vittoria 1700-luvun alusta, myöhäisrenessanssinen Santuario della Madonna di Dio il Sà keskiajan lopulta sekä renessanssia ja barokkia yhdistelevä San Michele 1600-luvulta. Renessanssihuvila Villa Maggi-Corvini uudistettiin 1990-luvulla.
Talous ja liikenne
Parabiago on leimallisesti teollisuuskaupunki, joka tunnetaan etenkin jalkineteollisuudestaan. Kaupungissa on myös kemianteollisuutta ja kahvilaitteita valmistava Rancilio. Parabiagon rautatieasema, Stazione di Parabiago, on Milanon paikallisliikenteen piirissä. Keskeinen maantieliikenteen akseli on Milanosta luoteeseen Sveitsin rajalle vievä Strada statale 33 del Sempione.
Vergennes (Vermont)
Maantiede
Yhdysvaltain väestölaskentaviraston mukaan kaupungin kokonaispinta-ala on 6,5 km2, josta 6,2 km2 on maata ja 0,3 km2 (4%) on vettä.
Arin Ilejay
pienoiskuva|329x329px|Arin Ilejay Richard Arin Ilejay on yhdysvaltalainen muusikko, joka on soittanut rumpuja metalliyhtye Avenged Sevenfoldissa. Hän on myös metalcore-yhtye Confiden entinen rumpali.
Vergennes (Vermont)
Väestötilasto
thumb|left|Vergennesin kaupungintalo, oopperatalo ja poliisiasema. Vuoden 2000 väestölaskennan mukaan Vergennesissa oli 2 741 asukasta, 979 taloutta ja 623 perhettä, ja väestötiheys oli 441,0/km2. Väestöstä 93,43 oli valkoihoisia, 2,01 % oli afroamerikkalaisia, 0,36 % oli aasialaisia, 0,04 % Tyynen valtameren seudulta, 1,06 % muunrotuisia ja 2,88 % edusti kahta tai useampaa rotua.
Arin Ilejay
Varhainen elämä
Arin Ilejay syntyi Venturassa, Kaliforniassa. Isä Ric Ilejay on amerikkalaista, filippiiniläistä ja meksikolaista syntyperää ja äiti Charlotte Tuttle on amerikkalaista, hollantilaista ja saksalaista syntyperää. Ilejayn molemmalla vanhemmalla on musiikillinen tausta. Hänen isänsä on ammatiltaan kitaristi ja hänen äitinsä evankelistinen laulaja. Ilejay aloitti rumpujen soiton yhdeksänvuotiaana. Hän opetteli funkia, jazzia, rockia ja latinalaista jazzia hyvin nuorena isänsä kanssa. Soittaminen Top 40 -yhtyeissä, jazz/rock-yhtyeissä ja soittaminen ystävien kanssa kristillisissä rock-yhtyeissä opetti Ilejayta monipuolisesti. Ilejay opiskeli Palmdale High Schoolin rumpulinjalla musiikillisen johtajan Tom Hixonin alaisuudessa.
Vergennes (Vermont)
Väestötilasto
thumb|right|St. Paulin episkopaalinen kirkko pääkadulla kaupungintalon vieressä. Kaupungissa väestö on jakautunut niin, että 28,4 % on alle 18-vuotiaita, 13,1 % 18-24-vuotiaita, 27,8 % 25-44-vuotiaita, 19,3 % 45-64-vuotiaita ja 11,3 % 65-vuotiaita tai vanhempia. Keskimääräinen ikä oli 33 vuotta. Joka sataa naista kohden oli 100,4 miestä.
Arin Ilejay
Ura
Ilejaylle on muotoutunut oma tyyli hänen soitettuaan useissa erilaisissa ​​yhtyeissä, kuten Tear the Sails, Confide ja Avenged Sevenfold.
Vergennes (Vermont)
Teollisuus
Goodrich Corporation työllistää noin 20-48 työntekijää.
Arin Ilejay
Ura
Ilejay oli rumpali Kaliforniasta tulevassa kristillisen metallin yhtyeessä Confidessa. Hän on mukana ryhmän täyspitkässä esikoisalbumissa Truth (2008) ja esiintyi heidän kanssaan vuoden 2008 Warped Tourissa.
Vergennes (Vermont)
Koulut
Vergennesissä on neljä koulua: Vergennes Union Elementary School, Vergennes Union High School, Champlain Valley Christian School ja Northlands Job Corps Center, joka ennen oli Weeks School, joka toimi orpokotina ja nuorisorikollisten kotina myöhäiselle 1970-luvulle asti.
Arin Ilejay
Ura
Avenged Sevenfoldiin hän liittyi tammikuussa 2011 rumpaliksi väliaikaisesti soittaneen Mike Portnoyn paikalle.
Carroll Shelby
thumb|200px|Carroll Shelby vuonna 2007. Carroll Hall Shelby (11. tammikuuta 1923 – 10. toukokuuta 2012) oli yhdysvaltalainen kilpa-autoilija ja kilpa-autojen suunnittelija.
Vergennes (Vermont)
Kulttuuri
thumb|right|The Bixby Memorial Free Library Kaupungissa on Vergennesin oopperatalo, jossa on viikoittain tilaisuuksia, joihin kuuluu erikoisvieraita, yhtyeitä, laulajia, poliitikkoja ja teatteriryhmiä. Kaupungissa on myös kirjasto, The Bixby Memorial Free Library.
Carroll Shelby
Shelby vaikutti yli 50 vuoden ajan autokilpailemiseen ja -suunnitteluun. Hän aloitti uransa 1950-luvulla kilpaillen Cad-Allardin, Aston Martinin ja Maseratin tiimeissä. Hän teki yli 16 nopeusennätystä näinä vuosina. Shelby voitti yhdessä Roy Salvadorin kanssa Le Mansin 24 tunnin kilpailun vuonna 1959 Aston Martinilla. Hän voitti Mount Washington Hillclimb Auto Racing -kilpailun vuonna 1956 tehden uuden nopeusennätyksen. Hän osallistui kahdeksaan F1-osakilpailuun kausilla 1958–1959. Hän oli parhaimmillaan neljäs Italian GP:ssä 1958 yhdessä Masten Gregoryn kanssa, mutta kumpikaan ei saavuttanut pisteitä johtuen jaetusta ajosta.
Shelby perusti oman Shelby-American yrityksen vuonna 1959 lopetettuaan kilpailemisen. Hän rakensi ja suunnitteli yrityksessään kuuluisia ”Cobra”-autoja joissa oli Fordin moottorit. Hän suunnitteli autoja myös Dodge ja Oldsmobile yrityksille, joista muistettavin on Dodge Viper. Vuonna 2003 Shelby siirtyi Fordin tekniseksi neuvonantajaksi uuteen Ford GT -projektiin.
Shelby valittiin vuoden 1991 International Motorsports Hall of Fame‎en ja Amerikan Moottoriurheilun Hall of Fameen vuonna 1992.
Shelbylle tehtiin sydämensiirto vuonna 1990 ja munuaisensiirto 1996. Hän menehtyi keuhkokuumeeseen 10. toukokuuta 2012.
Jean Michel Jarre
Jean-Michel André Jarre (s. 24. elokuuta 1948 Lyon, Ranska) on ranskalainen elektronisen musiikin säveltäjä ja esittäjä. Hän on Oscar-palkitun säveltäjän Maurice Jarren poika. Jarren taiteilijanimi on Jean Michel Jarre, joka on vuodesta 1991 kirjoitettu ilman yhdysmerkkiä.
Monet pitävät Jarrea yhtenä elektronisen musiikin edelläkävijöistä Wendy Carlosin, Vangeliksen, Kraftwerkin, Isao Tomitan, Tangerine Dreamin, Yellon ja muiden alan kuuluisuuksien ohella. Jarren levyjä on myyty maailmalla yli 80 miljoonaa kappaletta, ja hän on myös noussut levylistoille muutamilla singleillään.
Jarren musiikki
Jarre löi itsensä läpi kolmannella levyllään Oxygène (1976). Levyltä singlenä julkaistu ”Oxygène Part 4” on yksi hänen tunnetuimmista melodioistaan.
Oxygène oli ensimmäinen Jarren monista konseptialbumeista, joilla numeroin nimetyt kappaleet seuraavat toisiaan muodostaen teossarjan yhden teeman ympärille. Muita ovat esimerkiksi Équinoxe (, 1978) ja ajan mittaamista tulkitseva Chronologie (1993).
Elektronisen musiikin muihin tunnettuihin nimiin verrattuna Jarren musiikki on varsin melodista, ollen näin esikuvana monille 1980-luvun synthpopin tekijöille. Tarttuvien melodioiden lisäksi Jarre pyrkii usein rakentamaan musiikkiaan myös elektronisten ”äänimaisemien” varaan. Erityisesti vuoden 1984 Zoolook-albumiaan varten hän kiersi maailmaa esimerkiksi Laurie Andersonin, Marcus Millerin ja Yogi Hortonin kanssa saadakseen etnoperäistä vaikutusta kappaleilleen.
Vuonna 1986 ilmestyneellä Rendez-Vous-levyllä oli tarkoitus olla kappale, jonka saksofoniosuuden astronautti Ronald McNairin piti nauhoittaa avaruudessa. McNair ei kuitenkaan päässyt tuolla matkallaan avaruuteen asti vaan menehtyi Challenger-sukkulan tuhouduttua 28.1.1986. Levy omistettiin kuolleille astronauteille. Vuonna 1988 Jarre omisti Revolutions-albumin 1800-luvun teollisen vallankumouksen lapsille, jotka kärsivät jouduttuaan tehtaisiin raatamaan. Vuonna 1990 Jarre omisti Waiting For Cousteau -albumin Jacques Cousteaulle ja yhteistyö tämän kanssa jatkui 1991 Jarren sävellettyä kappaleita tämän Palawan-dokumentille.
Jarren musiikki on pääosin instrumentaalipainotteista. Metamorphoses-albumilla (2000) lauluosuudet saivat ensimmäistä kertaa pääroolin.
Uutta ja uudelleensoitettua Jarrea sisältävä albumi Aero (2004) on maailman ensimmäinen 5.1-kanavaiselle surround-äänelle suunniteltu albumi.
Konsertit
200px|thumb|left|Jean-Michel Jarre soittamassa Roland AX-Synthiä toukokuussa 2009. Jarre tunnetaan musiikkinsa ohella spektaakkelimaisista ulkoilmakonserteistaan ja niiden vaikuttavista valo- ja muista efekteistä. Jo hänen ensimmäistä, Ranskan kansallispäivän kunniaksi järjestettyä konserttiaan Pariisin La Concordella seurasi noin miljoona ihmistä, jolloin Jarre myös pääsi Guinnessin ennätysten kirjaan. Jarre esiintyi ensimmäisenä länsimaisena populaarimusiikin esittäjänä Kiinan kansantasavallassa syksyllä 1981, jolloin hän piti kaksi konserttia Pekingissä ja kolme Shanghaissa. Seuraavan ennätyksensä hän rikkoi Houstonin konsertillaan vuonna 1986, johon saapui yli miljoona katsojaa. Tämän jälkeen hän paransi ennätystään vuonna 1990 noin 2,5 miljoonan ihmisen saavuttua hänen konserttiinsa Pariisin La Défense -korttelissa. Jarren onnistui saada myös 3,5 miljoonan ihmisen yleisö Moskovan 850-vuotisjuhlapäiväkonserttiin vuonna 1997, mutta tällöin hänen ennätyksensä oli täsmälleen sama kuin Rod Stewartilla vuonna 1994. Tämän jälkeen hän on konsertoinut muun muassa vuoden 2000 uutena vuotena Gizan pyramideilla sekä 2001 hyväntekeväisyyskonsertissa Ateenan Akropoliilla. Lokakuussa 2004 hän konsertoi Kiinassa Pekingin Kielletyssä kaupungissa yhdessä kiinalaisen laulaja ja erhu-muusikko Cheng Linin kanssa. 2005 Jarre kutsuttiin juhlistamaan Space of Freedom -konsertillaan Puolan solidaarisuusliikkeen 25 vuotta Gdańskiin.
Suomessa Jarre on esiintynyt neljästi: 16. kesäkuuta 1997, 16. toukokuuta 2009 Helsingin Hartwall Areenalla ollessaan In doors -kiertueellaan, 22. lokakuuta 2011 Turussa HK-areenalla ja 31. lokakuuta 2016 Helsingin jäähallissa osana Electronica World Tour -Euroopan-kiertuettaan.
Studioalbumit
200px|thumb|Jean-Michel Jarre [[Helsinki|Helsingin Hartwall Areenalla toukokuussa 2009.]]
Kapernaumi
Kapernaumi on Seinäjoen kaupunginosa. Siihen kuuluu sekä yritys- ja teollisuuskeskittymää että Puukapernaumina tunnettu asuinalue. Joulukuussa 2022 kaupunginosassa oli 851 asukasta.
Aluejako
Kaupunginosa jakautuu virallisesti Hyllykallion suuralueeseen kuuluvaan Kapernaumin osa-alueeseen ja Kantakaupungin suuralueeseen kuuluvaan Puukapernaumin osa-alueeseen. Kaupunginosa rajautuu Kuortaneentien, Ruukintien ja valtatie 18:n väliin. Etelässä alueen rajaa Siipipyöränkatu ja Kivistöntie.
Kaupunginosan asutus keskittyy lähinnä Puukapernaumin tilastoalueelle. Siellä sijaitsee vielä nykyäänkin Seinäjoen vanhimpia omakotitaloja. Puukapernaumilla voidaan viitata yksinomaan vanhimpaan omakotialueeseen etenkin nykyisen Kapernauminkadun varrella, mutta viralliseen tilastoalueeseen kuuluu myös muun muassa uudempaa kerrostaloaluetta.
Hyllykallion suuralueeseen kuuluva Kapernaumin koillinen osa on kokonaan teollisuusaluetta. Se rajoittuu Kuortaneentiehen, VR:n ratapihaan ja Roveksen teollisuusalueeseen.
Historiaa
Kapernaumin varhaishistoria liittyy Seinäjoen asema-alueen rakentamiseen ja laajenemiseen. Ensimmäiset asukkaat asettuivat nykyisen Kapernaumin alueelle 1800-luvun lopulla. Rautatieläisasutuksen leviäminen Kapernaumiin tapahtui etenkin 1920- ja 1930-lukujen aikana. Omakotitalojen lisäksi varhaiseen rakennuskantaan kuuluivat kolme kerrostaloa Ruukintien ja Kalevalantien risteyksessä. Kaupunginosa on saanut nimensä Raamatun Kapernaumista.
Kapernaumiin on rakennettu myöhemmin uudempia kerrostaloja ja rivitaloja.
Yrityksiä ja toimintaa
Kapernaumissa toimivat muun muassa Rautaruukki, Semko, I-Print, Posti ja Ferrum Steel Oy. Elintarvikekauppoja ovat Lidl, K-Market ja Minimani. Kapernaumissa sijaitsee myös päiväkoti.
Kaupunginosassa toimii asukasseura Kapernaumin kyläyhdistys ry.
De Zeven Provinciën (1665)
Palvelus
De Zeven Provinciën oli 1. huhtikuuta 1666 alkaen amiraali Michiel de Ruyterin lippulaivana toisessa Englannin–Hollannin sodassa, jossa se otti osaa kesäkuussa Hollannin tasavallalle voitokkaaseen neljän päivän taisteluun ja heinäkuussa katkeraan puolustustaisteluun Pyhän Jaakon päivän taistelussa. Alus oli komentoaluksena, kun Hollannin armeija sulki 1667 Thamesin suu Medwayn iskun aikana. Alus selvisi sodasta suhteellisen vähin vaurioin, vaikka menettikin neljän päivän taistelussa osan mastoistaan.
Alus oli edelleen de Ruyterin lippulaivana kolmannessa Englannin–Hollannin sodassa 1672–1673. Se osallistui 28. toukokuuta 1672 Englannin ja Ranskan laivastoja vastaan Solebayn taisteluun, Schoonevaldin taisteluihin 28. toukokuuta 1672 sekä 4. kesäkuuta 1673 ja Texelin taisteluun 11. elokuuta 1673. Alus teki purjehduksen Martiniquelle ja muille Karibian saarille 1674, minkä jälkeen se makasi seuraavat vuodet lähinnä ankkurissa.
Alus teki 1678 Välimerellä purjehduksen, mutta muuten se ei osallistunut Ranskan vastaisen sodan (1689-1697) alkuvuosien tapahtumiin. Alus palautettiin palvelukseen 1691 ja seuraavana vuonna se oli Philips van Almonden lippulaivana. Se oli aseistettu ainoastaan 76 tykillä, kun alus osallistui 19. toukokuuta Barfleurin ja La Hoguen taisteluihin 22.-24. toukokuuta. Vuoden lopulla se poistettiin palveluksesta. Alus vaurioitui 1694 korjauskelvottomaksi taistelussa ja oli romutettava.
Mateo Musacchio
Mateo Pablo Musacchio (s. 26. elokuuta 1990 Rosario, Argentiina) on argentiinalainen jalkapalloilija. Hän on pelannut Euroopassa vuodesta 2009 ja edustanut Espanjassa Villarrealia sekä Italian Serie A:ssa Milania ja lyhyen aikaa Laziota. Hän on pelipaikaltaan keskuspuolustaja.
Ura
Elokuussa 2009 hän siirtyi espanjalaisseura Villarrealiin, jonka reservijoukkueessa hän pelasi kauden 2009–2010. Ensimmäisen ottelunsa seuran reservijoukkueessa Segunda Divisiónissa hän pelasi 6. syyskuuta 2009 Córdobaa vastaan. Vastaavasti ensiesiintymisensä Primera Divisiónissa hän teki edustusjoukkueessa 13. helmikuuta 2010 ottelussa Athletic Bilbaota vastaan.
Laila Dalseth
thumb|right|Laila Dalseth vuonna 1966
Laila Ellinor Dalseth (s. 6. marraskuuta 1940 Bergen) on norjalainen jazzlaulaja.
Dalseth aloitti uransa Bergenissä, jossa teki yhteistyötä muiden muassa Victor Molvikin ja Knut Eide Haugsøenin kanssa. Radiodebyyttinsä hän teki vuonna 1957. Hän muutti vuonna 1960 Osloon, jossa jatkoi uraansa Kjell Karlsenin ja Helge Hurumin big bandeissa sekä Egil Kapstadin, Ditlef Eckhoffin ja Roy Hellvinin kanssa. Sittemmin Dalseth on toiminut omissa kvinteteissään, useimmiten yhteistyössä miehensä, saksofonisti Totti Berghin kanssa. Skandinavialaisten jazzfestivaalien lisäksi hän on esiintynyt esimerkiksi Hollywoodissa (1987), Sacramentossa (1990) ja kiertueella Indonesiassa (1992). Oslon jazzfestivaalilla Dalseth toteutti esitykset George Gershwinin (1998) ja Duke Ellingtonin (1999) satavuotisjuhlien kunniaksi. 1980–1990-luvuilla hän teki merkittävissä jazztapahtumissa esiintymisiä Major Holleyn, Flip Phillipsin, Roger Kellawayn, Frank Cappin, Jim Hughartin, Nat Piercen, Per Husbyn ja muiden kanssa.
Dalseth on tehnyt lukuisia levytyksiä, useimmiten Gemini Recordsille. Sooloalbumeillaan hän on esiintynyt Al Cohnin, Milt Hintonin, Red Mitchellin, Bucky Pizzarellin, Louis Stewartin ja Philip Catherinen kanssa. Hän on vieraillut Arne Domnéruksen, Bengt Hallbergin ja miehensä albumeilla. Dalseth on saanut Spellemannprisenin vuoden parhaasta norjalaisesta jazzlevytyksestä kolmesti: vuonna 1975 albumista Just Friends, 1978 albumista Glad There Is You ja 1984 albumista Daydreams. Muihin hänen saamiinsa palkintoihin ovat kuuluneet Buddyprisen (1976) ja Gammleng-palkinto (1986).
Harhalanlammi
Harhalanlammi eli Hiiroistenjärvi on Pirkanmaalla Ikaalisissa Harhalan- ja Hiiroisten kylien välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Harhalanlammi on osa Kyrösjärven lähialuetta.
Maantietoa
Järvi on 650 metriä pitkä, 500 metriä leveä ja sen pinta-ala on 15 hehtaaria. Se sijaitsee peltomaisemassa loivassa notkelmassa ja sen lähiympäristö on suota tai avosuota. Järveen laskee vain yksi pelto-oja, mutta sadevesistä kertyy peltomaalla runsaasti pintavaluntaa. Sen laskuoja on suoraksi kaivettu ja 450 metriä pitkä yhdysoja Paskolammiin, josta vesi valuu Alhonlahden kautta Kyrösjärven Viljakkalanselälle. Vesi vaihtuu hitaasti, sillä järven veden laskennallinen viipymä on 105 vuorokautta. Rantaviivan pituus on 1,8 kilometriä ja soisena sille ei ole rakennettu muita rakennuksia kuin itärannan kolme kiinteistöä. Läheiset maatilat sijaitsevat hieman kauempana rannasta, mutta kaikille kiinteistöille johtaa tiet seututieltä 276. Rantoja on ruopattu muutamasta kohtaa, jotta vesirajassa olisi kiinteä ranta. Järvi on tulevaisuudessa soistumassa umpeen kiihtyvällä nopeudella.
Vedenlaatu
Lammin vedenlaatua on tutkittu vuosina 1976 ja 1980. Vesi oli väriltään melko ruskeaa ja se sisälsi runsaasti humusta ja ravinteita. Talvisin vesi oli hapahkoa, mutta kesällä veden happamuudentaso oli taas normaali. Ympäristön peltovaltaisuus näkyy järven hyvänä puskurikykynä happamoitumuutta vastaan. Peltoviljelyn haittana on kuitenkin luonnollista korkeampi ravinnetaso. Pintavesien fosforipitoisuus vaihteli eri tutkimusajankohtina 40–46 µg/l ja typpipitoisuus 890–1 800 µg/l. Talvella 1976 veden lammen happitilanne oli heikentynyt voimakkaasti ja sitä voitiin pitää huononakin. Happi kului koko vesimassasta lähes loppuun ja pintavesissäkin se oli loppumassa. Tästä huolimatta sisäinen kuormitus jäi vähäiseksi. Kesällä alusvedessä oli hapen vähyyttä ja vähiten happea oli syvänteessä. Happitalouden häiriö taittui nopeasti, sillä lampi on avoimella paikalla ja tuulet sekoittavat vedet aivan pohjaa myöten. Kesällä 1980 vedessä todettiin vain lievä lämpötilakerrostuneisuus. Harhalanlammi soveltuu virkistyskäyttöön välttävästi.
Luonnosuojelualue
Harhalanlammi on yksityinen luonnonsuojelualue, joka perustettiin vuonna 2007. Alueen pinta-ala on 19,5 hehtaaria ja se on perustettu tukemaan kahden muun suojelualueen Paskolammin ja Alhonlahden-Lippaanlahden lintujärvikokonaisuutta. Rannat muodostavat vaikeakulkuisia ja monimuotoisia rantaluhtia, jossa viihtyvät esimerkiksi ruokokerttunen ja satakieli.
Historiaa
Järvellä on ollut erilaisia nimiä. Ennen sitä on kutsuttu myös "Hiiroisjärveksi" tai "Hietikkojärveksi". Vuoden 1909 vesienjakokartassa sillä oli nimi "Harhalan lampi". Ennen vuotta 1841 oli järvelle suoritettu järvenlasku, jonka vesijättömaita kuivatettiin ja sitten jaettiin osakkaiden kesken. Vuonna 1842 suoritettiin tällainen jako järven pohjoisrannalla ja vuonna 1855 sen etelärannalla.
Zeven Provinciën (1694)
Zeven Provinciën oli 92–94-tykkinen Rotterdamin amiraliteetin kolmikantinen linjalaiva, joka oli palveluksessa 1694-1706.
Palvelus
Alus haaksirikkoutui ajettuaan matalikolle 1706.
Benoît Paire
Benoît Paire (s. 8. toukokuuta 1989 Avignon) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 18 tammikuussa 2016. Hän on voittanut urallaan kolme ATP-turnausta kaksinpelissä ja yhden nelinpelissä.
Tennisura
Vuonna 2012 Paire pääsi puolivälieriin Aucklandin ATP-turnauksessa. Australian avoimissa hän hävisi ensimmäisellä kierroksella Stanislas Wawrinkalle. Huhtikuussa hän selviytyi puolivälieriin Casablancassa. Ensimmäisen loppuottelupaikkansa hän saavutti huhti-toukokuun vaihteessa Belgradin turnauksessa, jossa hän hävisi loppuottelussa Andreas Seppille.
Vuonna 2015 Paire voitti Ruotsin Båstadissa Swedish Openin kaksinpelin loppuottelussa Espanjan Tommy Robredon luvuin 7–6(7), 6–3. Samana vuonna hänet äänestettiin “Parhaan paluun tehneeksi pelaajaksi”, koska hän onnistui nostamaan rankinginsa yhden vuoden aikana sijalta 118. sijalle 19.
Vuonna 2019 Paire voitti Casablancan ja Lyonin ATP-turnaukset. Winston Salemissa hän hävisi loppuottelussa.
Pelityyli
Kämmenpuolelta lyöty pysäytyslyönti on Pairen tunnusmerkki.
Kalifornianpensasnärhi
Kalifornianpensasnärhi (Aphelocoma californica) on Pohjois-Amerikassa tavattava varisten heimoon kuuluva varpuslintu, joka katsottiin aiemmin kuuluvan samaan lajiin kahden muun pensasnärhen kanssa. Se on kooltaan 27–31 cm, ja sitä tavataan tammimetsistä, pensaikoista ja pensaikkomailta. Laji käyttää ravinnokseen kesäisin hyönteisiä ja hedelmiä ja talvisin tammenterhoja, pähkinöitä ja heinien siemeniä, ja sille on tavanomaista varastoida ruokaansa.
Taksonomia
Aikaisemmin kalifornianpensasnärhen floridanpensasnärhen (Aphelocoma coerulescens) ja isopensasnärhen (Aphelocoma insularis) katsottiin olevan samaa lajia. Nykyisin näiden katsotaan jokaisen kuitenkin olevan oma lajinsa. Kalifornianpensasnärhellä on lähteestä riippuen neljästätoista kuuteentoista alalajia. Ne voidaan jakaa kolmeen ryhmään, jotka ovat:
Koko ja ulkonäkö
Kooltaan kalifornianpensasnärhi on 27–31 cm. Päästään, siivistään ja pyrstöstään laji on väritykseltään sininen. Selkä on harmaa, ja siipien kupeissa on ruskeaa väriä. Päässä kalifornianpensasnärhellä on valkoinen silmäkulmajuova. Lajin kurkku, rinta ja vatsa ovat väritykseltään harmaat. Sukupuolet eivät eroa toisistaan värityksensä perusteella. Kalifornianpensasnärhen koko ja sinisen sävyt vaihtelevat hieman alalajeittain.
Levinneisyys ja elinympäristö
Kalifornianpensasnärheä tavataan Yhdysvaltain länsirannikolta etelään Meksikoon. Linnun elinympäristöä ovat tammimetsät ja tammea, mäntyä ja katajaa kasvavien metsien pensaikot ja kuivat pensaikkomaat. Lajia tavataan myös kaupunkialueiden puistoista, puutarhoista ja golfkentiltä.
Ravinto
Kalifornianpensasnärhet syövät kesäaikaan pääasiassa hyönteisiä ja hedelmiä, ja talvella niiden ravinto koostuu tammenterhoista, pähkinöistä, heinien siemenistä. Laji käy myös lintujen ruokintapaikoilla. Kalifornianpensasnärhille on tyypillistä kätkeä ruokaa varastoon. Linnut muistavat, missä kätköt sijaitsevat ja myös sen onko kätkössä huonommin säilyvää hyönteisravintoa vai pähkinöitä ja siemeniä, jotka säilyvät kauemmin. Linnut voivat ryövätä toistensa kätköjä, minkä vuoksi ne siirtävät kätköjään paikasta toiseen.
Pesiminen
Kalifornianpensasnärhen pesä sijaitsee tammessa, männyssä tai pensaikossa. Pesä on kuppimainen, ja heinistä, risuista ja eläinten karvoista rakennettu. Sekä koiras- että naaraskalifornianpensasnärhet osallistuvat pesän rakentamiseen. Naaras munii yhdestä viiteen vaalean vihreää tai harmaata ruskeapilkullista munaa. Munia haudotaan vajaat kolme viikkoa.
Bangura
Bangura on seuraavien henkilöiden sukunimi:
Jeffrey Evans
Jeffrey Richard de Corban Evans, ''Mountevans 4. paroni'' (s. 13. toukokuuta 1948), on brittiläinen laivameklari, jäsen lainsäätäjän ja Lontoon Cityn ylipormestari (2015–2016).
Gustavsberg
thumb|250px|Gustavsbergin satama ja oikealla vanhaa teollisuusaluetta.
Gustavsberg on Värmdön kunnan keskustaajama Ruotsissa. Se sijaitsee noin 22 kilometriä itään maan pääkaupungista Tukholmasta. Värmdön kunnan n. 41 000 asukkaasta noin 10 000 asuu Gustavsbergissa. Gustavsberg on tunnettu siellä sijaitsevan vuonna 1825 perustetun Gustavsbergin posliinitehtaan ansiosta. Moottoritie numero 222 (Värmdöleden) johtaa liikenteen Tukholman eteläiseltä kehätieltä Södra Länkeniltä Gustavsbergin ohitse Värmdön saarelle saakka.